Radio Nova

Radio Nova er en norsk nærradiostasjon drevet av studenter som hadde sin første radiosending 16. mars 1982. Stasjonens programmer retter seg først og fremst mot studentmassen i Oslo og omegn. Radio Nova er en av Norges eldste lokalradioer, og Norges første radio som kom med daglige oppdaterte studentnyheter på radio og på nett.

Radio Nova hadde sitt utspring i Oslostudentenes Radioclub (OSRC), som ble grunnlagt i 1950. Radioen ble tidligere drevet på et idealistisk grunnlag der de fleste journalister og teknikere ikke mottok økonomisk kompensasjon for sitt arbeide, mens det nå er syv åremålsstillinger og om lag hundre journalister og teknikere.

Den 20. september 2017 hadde Radio Nova sin siste sending over FM-båndet i Oslo. I forkant av dette ble det bygget en egen DAB+ sender av Radio Nova's egne medlemmer som sendte fra taket av Chateu Neuf. Den første sendingen over DAB+ ble gjort 01. desember 2013. Dette var en del av første prøvekonsensjon av DAB+ i Oslo. Senere har kanalens egen sender blitt tatt ut av bruk, og kanalen leier nå blokker hos andre aktører.

I 2015 ble historien om Radio Nova samlet mellom to permer i boka Stjålet fra Radio Nova, skrevet av Marie Alming og utgitt på Frekk forlag.

Per 2020 sender Radio Nova  24 timer i døgnet, 7 dager i uka på DAB + i Stor-Oslo.

Radio Nova har kontorer og studioer hos Det Norske Studentersamfund, som holder til i Chateau Neuf i Oslo. Ansvarlig redaktør Sigrid Solheim Haugen.

Jubileumsfeiringer
Radio Nova gikk på lufta første gang 16. mars 1982, som den første ikke-kristne lokalradioen i Oslo. I mars 2007 feiret radioen sitt 25-årsjubileum med en tredagers festival på ulike steder i Oslo. Den 16. mars 2007 ble feiret med en stor bursdagsfest på utestedet Spasibar.

I mars 2012 feiret Radio Nova tre tiår med uavhengig, alternativ og uforutsigbar radio. Festivalen i denne sammenheng varte i hele åtte dager, fra 10. til 17. mars, og selve bursdagen på 16. mars ble markert med fest og show og konserter og nattsending for alle nye og gamle medlemmer av radioen. 30-årsjubileet var med på å stadfeste kanalens posisjon i kultur- og medielandskapet i hovedstaden og Norge for øvrig.

Hvert år arrangerer kanalen Novafest. Dette har blitt gjort helt siden 1990, og har tidligere hatt artister som The White Stripes, Turboneger, Motorpsycho, Seigmenn, KUUK, Pasha, Das Body, Casiokids, Daniel Kvammen, Thea Hjelmeland, Kakkmaddafakka, og mange fler. Fra 16. til 21. mars  2020 skulle Novafest blitt arrangert som en ukelang festival i Oslo, men festivalen måtte utsettes på grunn av norske smitteverntiltak i forbindelse med utbruddet av koronaviruset. På festivalen i mars 2020 skulle omfatte opptredener av artister som The Dogs, brenn., Palace of Pleasure, Johan Harstad som DJ, urfremførelse av Bing & Bringsværds Av støv er du kommet, og uken skulle vært avsluttet med et stort arrangement på Blitz-huset.

Historisk programprofil
Kanalen sender per 2020 hele døgnet fordelt på 40 programposter, med alt fra debatter til magasiner som omhandler film, vitenskap, litteratur, musikk, kultur, sport og samfunnsspørsmål.

Radioens eldste program er musikkfordypningsprogrammet Sort Kanal som har holdt på helt fra 1984 og som fortsatt sendes hver mandag. Sort Kanal er dermed det eldste programmet på nærradio som fortsatt er på lufta, og det eldste musikkprogrammet i Norge nest etter Ønskekonserten.

En konstant faktor er kulturmagasinet Skumma Kultur som blir sendt hver hverdag fra klokka 9 til 10 og behandler kultur i ordets bredeste betydning. Et annen profilert program er Studentnyhetene med debattprogrammet Emneknaggen og aktualitetsmagasinet Nyhetsfredag.

Musikk er en annen viktig satsing på Radio Nova. Radioen fører en uavhengig musikkprofil som skal gi lytteren et alternativ til listepop og a4-låter.

Programmer på Radio Nova 
 Baklengs inn i Lånekassa
Bra Trommis – et ukentlig musikkprogram som sender mandager kl 1900. I 2019 feiret programmet 20 år på lufta.
Électronique
emneknaggen – debattprogram for studenter
Eventyrtimen
Frokost – daglig morgenprogram kl 07–09
Guttas stemning
Kvegpels – per 2023 har programmet holdt på i over 25 år med brødrene Kristopher Schau og Alexander Schau som programledere
Kurator
Landsforeningen
Lobbyen
Lyden av Kerbs
Midnight Magic
Nova FK
Nova Nedstrippa
Nova Noir
Opplysningen 99,3
Radiotjenesten – nyhetssatire med første sending i september 2006 
Ruba K.P.Ø
Rushtid – sendes mandag–torsdag kl 15-17
Skumma Kultur - Daglig kulturprogram kl 09-10
Snakker ikke Norsk – program av og for utvekslingsstudenter
Snålt Snop og Spill
Sort Kanal
Sorgenfri
Spillmatic
Studentnyhetene
Tekstbehandlingsprogrammet
Umami
Vitenselskapet
 XO Hip Hop

Tidligere programmer på Radio Nova 
Oslo Reggae Show
Skallebank
Et Eget Rom – siste sending mai 2021
Nova Amor
Vi lager humor
Goodshit Radio – siste sending 2018
Funkiga Timmen – siste sending 2017
The O & Jo Show – siste sending 2013

Medarbeidere

I dag 
Radio Nova har i dag 7 åremålstillinger: daglig leder, ansvarlig redaktør, teknisk sjef, fagsjef, nyhetsredaktør, musikkredaktør og ansvarlig for sosiale medier.

Tidligere medarbeidere 
Kanalen er kjent for å være et springbrett for unge studenter som senere har fått et navn som journalister og aktører i samfunns- og kulturlivet. Blant kanalens tidligere programskapere er:

 Anne Lindmo
 Kristopher Schau
 Aleksander Schau
 Mona B. Riise
 Otto Jespersen
 Kari Slaatsveen
 Torkild Jemterud
 Hans Olav Brenner
 Harald Eia
 Anders Heger
 Charlo Halvorsen
 Vår Staude
 Siss Vik
 Erling Fossen
 Erling Dokk Holm
 John Christian Elden
 Kristin Winsents
 Kyrre Holm Johannesen
 Anne Hege Simonsen
 Runar Døving

Ansvarlig Redaktør 
Velges av Radio Novas medlemmer på allmøtet. Gjeldende praksis er at ansvarlig redaktør sitter i ett år. 

 08.2023 - D.D.          : Sander Jordbakke
 08.2022 - 07.2023 : Sigrid Solheim Haugen
 08.2021 – 07.2022.: Ina Elizabeth Sletten
09.2020 – 07.2021: Robin Ingeborg Frøyen
 07.2019 – 09.2020: Ådne Loennechen Feiring
 07.2018 – 07.2019: Julie Oscar-Andersen
 07.2017 – 07.2018: Eline Hystad
 07.2016 – 07.2017: Kristina Kinne
 07.2015 – 07.2016: Bjørnar Haugerud
 07.2014 – 07.2015: Albert Alfiler
 07.2013 – 07.2014: Erlend Buflaten
 07.2012 – 07.2013: Gøte Strindler
 07.2011 – 07.2012: Jo Grunde Straume Gudbrands
 07.2010 – 07.2011: Pål Buset
 07.2009 – 07.2010: Kristoffer Thømt Ravneberg
 07.2008 – 07.2009: Anette Holth Hansen
 07.2007 – 07.2008: Tone Ryg
 07.2006 – 07.2007: Øystein Engedal
 07.2005 – 07.2006: Madeleine Hegge Bjørnebye
 07.2003 – 07.2005: Torkild Jemterud
2002 – 2003: Christine Viland
2002: Kaare Bilden
1999 – 2001: Torgeir Engen
1998 – 1999: Ragna Nordenborg
1997 – 1998: Christer Gilje
1996 – 1997: Maria Hjelle Olsen
1995: Thor Lynneberg
1993 – 1994: Lasse Jalling
1991 – 1993: Rolf Johansen
1990 – 1991: Lilly Fritzman
1989: Børre Hegdal Skodvin
1987 – 1989: Per Platou
1986: Karin Johanne Wetlesen
1985: Ole Georg Moseng
1984 – 1985: Tore Tollersrud
1984: Anders Heger
1983: Gro Arneberg
1981 – 1983: Tore Tollersrud

Samarbeid
Radio Nova samarbeider med studentradioer rundt omkring i landet gjennom sammenslutningen Studentradioene i Norge (SIN).

Referanser

Eksterne lenker
 Radio Novas hjemmeside

Norske nærradiostasjoner
Norske studentradioer
Studentforeninger ved Universitetet i Oslo
Det Norske Studentersamfund
Kultur i Oslo
Organisasjoner etablert i 1950
Radiokanaler etablert i 1982